**2.napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2019. január 21.-én tartandó rendkívüli ülésére**

**Tárgy: Balatonhenye községben közvilágítás korszerűsítése LED világításra megkötött szerződés módosítása**

**Előterjesztő:** Kovács Csaba Károly polgármester

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Balatonhenye Község Önkormányzata korszerűsíteni szeretné a közvilágítást a településen, törekedve arra, hogy csökkenjenek e tekintetben a villamos energia költségek illetve a meghibásodások száma kevesebb legyen, a lámpatestek élettartama növekedjen.

Fenti beruházásra az Önkormányzat a GREP Green Public Lighting Zrt.-től kapott árajánlatot egyrészt 27 db meglévő lámpatest cseréjére és 23 db új lámpatest kiépítésére, továbbá az 50 db lámpatest üzemeltetésére.

A kivitelezői szerződés vonatkozik magára a lámpatestek elhelyezésére, a vállalkozói szerződés pedig az azt követő üzemeltetésre.

A kivitelezési munkákra adott árajánlat összege bruttó 2.156.460 Ft.

A fenti árajánlatot a Képviselő-testület 80/2018. (IX.25.) határozatával elfogadta.

A GREP Green Public Lighting Zrt. képviselője tájékoztatta a Polgármestert, hogy a tervdokumentáció elkészítése során megállapítást nyert, hogy a tervezett 27 lámpatest helyett 30 db cseréje válik szükségessé, valamint a 23 db helyett 26 db új lámpatest kiépítése indokolt.

Fenti változtatással a beruházás bruttó összköltsége 2.417.064 Ft-ra változna, mely az eredeti árhoz képest 260.604 Ft-tal jelentene nagyobb költséget. Továbbá az üzemeltetés költsége nettó 6.000 Ft-tal növekedne évente.

Az árkalkuláció és a tervdokumentáció jelen előterjesztés mellékletét képezi.

Fenti beruházásra a költségvetésben bruttó 3.230.000 Ft elkülönített összeg áll rendelkezésre.

Kérem a Tisztelt Képviselő-testületet, hogy az előterjesztést megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2019. (….) HATÁROZATA**

Balatonhenye Község Önkormányzata Képviselő-testülete a GREP Green Public Lighting Zrt. (8244 Dörgicse, külterület 031/59. hrsz., képviseli: Makra Attila) 56 db lámpatest kiépítésére (30 db lámpatest cseréje, 26 db új lámpatest felszerelése) vonatkozó kivitelezői, és az azt követő üzemeltetésre vonatkozó vállalkozói szerződésmódosítást megtárgyalta.

A beruházás finanszírozására Balatonhenye Község Önkormányzata költségvetésében, közvilágítási feladatok kormányzati funkció sorban bruttó 3.230.000 Ft áll rendelkezésre.

A Képviselő-testület az előterjesztésben szereplő adatokkal a szerződésmódosítást elfogadja.

A Képviselő-testület felhatalmazza a Polgármestert, hogy a kivitelezői és a vállalkozói szerződés módosítását az előterjesztés szerinti tartalommal aláírja, a döntésről a Megbízott GREP Green Public Lighting Zrt. képviselőjét értesítse.

 **Felelős: Kovács Csaba Károly polgármester**

 **Határidő: folyamatos**